_:n004d2b744c0f402fade599fd46b84efcxb0
<http://schema.org/articleBody>
"Az önismeret azt jelenti, hogy ismerem a saját személyiségem összetevőit, lehetőségeit és határait, tudom, hogy mik a viselkedésem mozgatórugói, és azt is, hogy a viselkedésem milyen hatással van másokra. Az önismeret fejlődő és fejleszthető képesség, ha megfigyeljük és elemezzük a saját viselkedésünket, és odafigyelünk a környezetünk visszajelzéseire is, akkor sokat tudhatunk meg arról, hogy milyen viselkedéssel tudjuk a legsikeresebben képviselni saját magunk és mások érdekeit, és hogyan tudunk másokat támogatni ugyanebben. Ha magunkról tanulunk, azzal a környezetünket is támogatjuk: minél inkább figyelünk arra, hogy másokra jó hatással legyünk, annál könnyebben tudunk együttműködni a környezetünkben jelen levő emberekkel, és annál eredményesebbek lehetünk a munkánkban is. Ha megismerünk különböző viselkedéseket, megértjük, hogy ki miért viselkedik egy adott helyzetben úgy, ahogy, akkor sokkal könnyebb dolgunk lesz a saját viselkedésünkkel kapcsolatos döntésekben is."
<https://flow4learning.hu/blogs/tippek-trukkok-a-mindennapokra/miert-hasznos-az-onismeret>